b'\n_START_ARTICLE_\nMahmut \xc3\x96zen\n_START_SECTION_\nTidlig karriere\n_START_PARAGRAPH_\n\xc3\x96zen startet sin karriere i 2008, da han spilte for Falkenberg-klubben Stafsinge IF, som spilte p\xc3\xa5 niv\xc3\xa5 seks i svensk fotball. I 2009 gikk \xc3\x96zen til Varbergs BoIS, hvor han spilte tre sesonger, to i Division 2 og en i Division 1. Fra 2012 av spilte \xc3\x96zen for Mj\xc3\xa4llby AIF i Allsvenskan. \xc3\x96zen spilte kun fem kamper f\xc3\xb8rste sesongen, men gjorde sitt store gjennombrudd sesongen etter, da han spilte de fleste kamper for klubben.\n_START_SECTION_\nMalm\xc3\xb6 FF\n_START_PARAGRAPH_\nDen 3. desember 2013 ble det kunngjort at \xc3\x96zen hadde signert en fire\xc3\xa5rskontrakt med regjerende serievinnere i Allsvenskan, Malm\xc3\xb6 FF. \xc3\x96zen har tr\xc3\xb8yenummer 24 for klubben. Overgangen ble fullf\xc3\xb8rt 10. januar 2014, da overgangsvinduet i Sverige ble \xc3\xa5pnet.\n_START_SECTION_\nKayseri Erciyesspor\n_START_PARAGRAPH_\n\xc3\x96zen var p\xc3\xa5 utl\xc3\xa5n i S\xc3\xbcper Lig-klubben Kayseri Erciyesspor 2014/15-sesongen.'